**การศึกษาความพึงพอใจของนักศึกษาระดับชั้น ปวช.1**

**สาขางานอิเล็กทรอนิกส์ต่อครูผู้สอนรายวิชาคณิตศาสตร์ช่างอิเล็กทรอนิกส์**

**วิทยาลัยสารพัดช่างปราจีนบุรี**

**ภาคเรียนที่ 2 ปีการศึกษา 2554**

**นายอนุชา วิจารณ์**

**สาขางานอิเล็กทรอนิกส์ วิทยาลัยสารพัดช่างปราจีนบุรี**

**สำนักงานคณะกรรมการการอาชีวศึกษา**

**กระทรวงศึกษาธิการ**

**ชื่อโครงการวิจัย**  การศึกษาความพึงพอใจของนักศึกษาระดับชั้น ปวช.2 สาขางานอิเล็กทรอนิกส์

ต่อครูผู้สอนรายวิชาคณิตศาสตร์ช่างอิเล็กทรอนิกส์

วิทยาลัยสารพัดช่างปราจีนบุรี

ภาคเรียนที่ 2 ปีการศึกษา 2554

**ชื่อผู้วิจัย**  นายอนุชา วิจารณ์

**หน่วยงาน** วิทยาลัยสารพัดช่างปราจีนบุรี

**ปีการศึกษา** 2554

**บทคัดย่อ**

การวิจัยในครั้งนี้มีวัตถุประสงค์ เพื่อศึกษาความพึงพอใจของนักศึกษาชั้นปีที่ 2 สาขางานอิเล็กทรอนิกส์ ต่อการจัดเรียนการสอนของครูผู้สอน ในรายวิชาคณิตศาสตร์ช่างอิเล็กทรอนิกส์ วิทยาลัยสารพัดช่างปราจีนบุรี ในด้านคุณธรรมจริยธรรมและจรรยาบรรณวิชาชีพ การเรียนการสอน ด้านสื่อการเรียนการสอน และผลที่ได้รับจากการเรียนการสอนที่นักศึกษาได้รับ ในการเรียนในรายวิชาคณิตศาสตร์ช่างอิเล็กทรอนิกส์ การวิจัยครั้งนี้ กลุ่มตัวอย่าง คือ นักศึกษาระดับชั้น ปวช.2 สาขางานอิเล็กทรอนิกส์ วิทยาลัยสารพัดช่างปราจีนบุรี ที่กำลังศึกษาอยู่ในภาคเรียนที่ 2 ปีการศึกษา 2554 เครื่องมือที่ใช้เป็นแบบประเมินความพึงพอใจของนักศึกษาและคำถามปลายเปิด เก็บรวบรวมข้อมูลในตอนปลายภาคการศึกษา สถิติที่ใช้ คือ ค่าเฉลี่ย และการวิเคราะห์เนื้อหา

ผลการวิจัยพบว่า

1) จากการประเมินความพึงพอใจของนักศึกษาชั้นปีที่ 2 สาขางานอิเล็กทรอนิกส์ ระดับประกาศนียบัตรวิชาชีพ ที่มีต่อครูผู้สอนในรายวิชาคณิตศาสตร์ช่างอิเล็กทรอนิกส์ ทั้ง 4 ด้าน ผลการสำรวจพบว่า ความพึงพอใจด้านการเรียนการสอน 4.63 อยู่ในระดับดีมาก ด้านสื่อการเรียนการสอน 4.52 อยู่ในระดับดีมาก ด้านคุณธรรมจริยธรรม 4.64 อยู่ในระดับดีมาก ด้านผลที่ได้รับจากการเรียนและการสอน 4.53 อยู่ในระดับดีมาก และนักศึกษาระดับชั้น ปวช.1 สาขางานอิเล็กทรอนิกส์ มีความพึงพอใจต่อครูผู้สอนในด้านต่างๆ โดยรวมทั้ง 4 ด้าน 4.57 อยู่ในระดับดีมาก

**กิตติกรรมประกาศ**

การวิจัยเรื่องการศึกษาความพึงพอใจของนักศึกษาระดับชั้นปวช.2 สาขางานอิเล็กทรอนิกส์

ต่อครูผู้สอนในรายวิชาคณิตศาสตร์ช่างอิเล็กทรอนิกส์ วิทยาลัยสารพัดช่างปราจีนบุรี ภาคเรียนที่ 2 ปีการศึกษา 2554 ในการจัดการเรียนการสอนของครูผู้สอน นับว่ามีความสำคัญต่อวิทยาลัยฯและตัวครูที่ทำการสอนเป็นอย่างยิ่ง

ผู้วิจัยขอขอบพระคุณท่านไว้ ณ. โอกาสนี้ ขอขอบคุณ นักศึกษาระดับชั้น ปวช.2 สาขางานอิเล็กทรอนิกส์ วิทยาลัยสารพัดช่างปราจีนบุรี ที่กำลังศึกษาอยู่ในภาคเรียนที่ 2 ปีการศึกษา 2554 ทุกท่านที่ได้สละเวลาตอบแบบประเมิน ทำให้ผู้วิจัยได้ข้อมูลที่มีค่าในการวิเคราะห์และสรุปผลการวิจัย เพื่อประโยชน์แก่การพัฒนาคุณภาพการจัดการเรียนการสอนและคุณลักษณะของผู้สอนให้มีประสิทธิภาพดียิ่งขึ้น

อนุชา วิจารณ์

**สารบัญ**

**บทที่ หน้า**

**1 บทนำ ................................................................................................................. 1**

ความเป็นมาและความสำคัญของปัญหาการวิจัย………………………........ 1

วัตถุประสงค์ของการวิจัย……………………………………...................... 2

ขอบเขตการวิจัย..............……………………………………………........ 2

กรอบแนวคิดในการวิจัย…………………………………......................... 2

ประโยชน์ที่คาดว่าจะได้รับจากการวิจัย…………………………….…… 3

**2 เอกสารและงานวิจัยที่เกี่ยวข้อง.......................................................................... 4**

แนวคิดเกี่ยวกับความพึงพอใจ.................................................................... 4

บุคลิกลักษณะ/บุคลิกภาพของครูที่พึงประสงค์.......................................... 5

วัฒนธรรมวิชาชีพสำหรับครูยุคใหม่............................................. 5

มาตรฐานคุณภาพครู..................................................................... 6

คุณลักษณะของครูไทยที่พึงประสงค์............................................ 8

เกณฑ์มาตรฐานคุณลักษณะครูแห่งชาติ........................................ 9

คุณภาพการสอนของครู................................................................ 10

งานวิจัยที่เกี่ยวกับคุณลักษณะของครูดี........................................................ 10

**3 วิธีดำเนินการวิจัย............................................................................................... 12**

การกำหนดประชากรและกลุ่มตัวอย่างที่ใช้ในการวิจัย.............................. 12

เครื่องมือการวิจัยและการดำเนินการสร้าง................................................. 12

วิธีการเก็บรวบรวมข้อมูล........................................................................... 13

การจัดกระทำและวิเคราะห์ข้อมูล.............................................................. 14

**4 ผลการวิเคราะห์ข้อมูล....................................................................................... 15**

การเสนอผลการวิเคราะห์ข้อมูล................................................................ 15

ผลการวิเคราะห์ข้อมูล .............................................................................. 15

**5 สรุป อภิปราย ข้อเสนอแนะ.............................................................................. 17**

ความมุ่งหมาย........................................................................................... 17

ขอบเขตของการวิจัย................................................................................ 17

เครื่องมือการวิจัยและการดำเนินการสร้าง............................................... 17

วิธีเก็บรวบรวมข้อมูล............................................................................... 17

การจัดกระทำและวิเคราะห์ข้อมูล............................................................ 18

**สารบัญ (ต่อ)**

**บทที่ หน้า**

สรุปผลการวิเคราะห์ข้อมูล...................................................................... 18

อภิปรายผล............................................................................................... 20

ข้อเสนอแนะ............................................................................................ 20

**เอกสารอ้างอิง ...................................................................................................................... 23**

**ภาคผนวก............................................................................................................................ 24**

ภาคผนวก ก แบบสอบถามเพื่อการวิจัย…………………………………….. 25

**ประวัติย่อผู้ทำวิจัย.............................................................................................................. 26**

**บทที่ 1**

**ความเป็นมาและความสำคัญของปัญหาการวิจัย**

การจัดการศึกษามีเป้าหมายสำคัญในการพัฒนามนุษย์และในการจัดการศึกษาในระดับอุดมศึกษาจะมุ่งเน้นและให้ความสำคัญต่อการพัฒนาทรัพยากรมนุษย์ให้มีคุณภาพ โดยการจัดกระบวนการเรียนการสอนและกิจกรรมต่าง ๆ เพื่อเสริมสร้างให้ผู้เรียนเป็นคนดี มีคุณธรรม ตลอดจนมีการพัฒนาทางด้านสติปัญญาและเป็นผู้ใฝ่รู้ โดยศึกษาแสวงหาความรู้อย่างต่อเนื่อง ซึ่งจากนโยบายด้านการจัดการศึกษาระดับอุดมศึกษาในระยะที่ผ่านมา กำหนดให้มีการเพิ่มพูนและพัฒนาประสิทธิภาพของสถาบันอุดมศึกษาในการจัดการพัฒนาทรัพยากรมนุษย์ เพื่อสนองความต้องการด้านทรัพยากรมนุษย์ที่มีคุณภาพและความต้องการด้านการศึกษาเพื่อพัฒนาคุณภาพชีวิต โดยประสานความร่วมมือจากหน่วยงานและองค์กรต่าง ๆ ในการจัดการศึกษาเพื่อให้บรรลุตามเป้าหมายที่กำหนด สำหรับสถาบันการศึกษาจะมุ่งเน้นในการพัฒนาคุณภาพของผู้เรียนในด้านกระบวนการจัดการเรียนการสอนให้ผู้เรียนเกิดการเรียนรู้อย่างเต็มศักยภาพ ตามความสามารถ ความสนใจ ความถนัด และความต้องการของผู้เรียน โดยจัดให้มีความหลากหลายในด้านเทคนิควิธีการสอนและการเรียนรู้ เพื่อตอบสนองความต้องการของการจัดการศึกษาที่มุ่งพัฒนาทรัพยากรมนุษย์ให้มีคุณภาพอันจะเป็นกำลังสำคัญในการพัฒนาประเทศให้มีความมั่นคงต่อไป

ในการจัดการเรียนการสอนให้เกิดประสิทธิภาพ และประสิทธิผลซึ่งจะทำให้ผู้เรียนเกิดผลสัมฤทธิ์ทางการเรียน มีองค์ประกอบที่สำคัญคือ กระบวนการจัดกิจกรรมการเรียนการสอนของครูผู้สอน คุณลักษณะของผู้สอน เทคนิคการสอนในรูปแบบต่าง ๆ สื่อและนวัตกรรม ตลอดจนการวัดผลและประเมินผล ซึ่งสอดคล้องกับความต้องการของผู้เรียน โดยเน้นผู้เรียนเป็นสำคัญ เพื่อให้ผู้เรียนได้เกิดการเรียนรู้อย่างเต็มศักยภาพ และเกิดประสิทธิผลอย่างสูงสุด

กระทรวงศึกษาธิการได้ประกาศจัดตั้งวิทยาลัยสารพัดช่างปราจีนบุรี เมื่อวันที่ 16 มิถุนายน 2536

วิทยาลัยสารพัดช่างปราจีนบุรีเปิดทำการสอนใน ปีการศึกษา 2538 โดยมีปรัชญาของวิทยาลัยคือ “วินัยดี มีคุณธรรม ก้าวนำวิชาชีพ ” ประกอบด้วยพันธกิจประการแรก จัดระบบการบริหารจัดการ อย่างมีประสิทธิภาพ เพื่อรองรับการประกันคุณภาพ สู่สถานศึกษารางวัลพระราชทานและให้เป็นองค์กรแห่งการเรียนรู้ตามหลักคิดปรัชญาของเศรษฐกิจพอเพียง ประการที่สอง จัดการศึกษา ฝึกทักษะ พัฒนาวิชาชีพ และผลิตนักศึกษาที่มีคุณภาพตามมาตรฐานวิชาชีพให้มีความรู้ คู่คุณธรรม โดยยึดหลักคิดปรัชญาของเศรษฐกิจพอเพียง และประการสุดท้ายคือ พัฒนาหลักสูตรวิชาชีพ ให้สอดคล้องกับความต้องการของชุมชน สถานประกอบการทั้งภาครัฐและเอกชน เพื่อให้ทันต่อการเปลี่ยนแปลงในทุกด้าน

โดยมุ่งมั่นผลิตนักศึกษาที่จะจบออกไปให้มีความรู้ในด้านวิชาการเป็นผู้มีคุณธรรม และมีทักษะในการปฏิบัติ งาน โดยเฉพาะอย่างยิ่งการนำความรู้ใหม่ ๆ และเทคโนโลยีที่ก้าวหน้ามาใช้ในการพัฒนาสังคมและเศรษฐกิจของประเทศ ซึ่งการที่จะได้นักศึกษาที่จบออกไปแล้วมีคุณภาพดังกล่าวสิ่งสำคัญอย่างยิ่งคือ การจัดการเรียนการสอนอย่างมีประสิทธิภาพ ซึ่งในการจัดการเรียนการสอนนั้น นอกจากจะประกอบด้วย เทคนิคการสอนของครู สื่อการสอนและนวัตกรรม การวัดและการประเมินผลตลอดจนคุณลักษณะของผู้สอนแล้ว การได้รับความรู้ความเข้าใจและนำความรู้มาประยุกต์ใช้และทัศนคติที่ดีของผู้เรียนก็มีส่วนสำคัญในการทำให้เกิดผลสัมฤทธิ์ทางการเรียนของผู้เรียนด้วย และเพื่อให้เกิดกระบวนการจัดการเรียนการสอนที่เน้นผู้เรียนและเกิดประสิทธิภาพสูงสุดกับผู้เรียน จึงควรมุ่งศึกษาความพึงพอใจของผู้เรียนที่มีต่อผู้สอน ในด้านการจัดการเรียนการสอน การใช้สื่อและอุปกรณ์การสอนและคุณลักษณะของผู้สอน เพื่อให้การจัดการเรียนการสอนสอดคล้องกับความต้องการของผู้เรียน ทำให้ผู้เรียนได้รับความรู้ มีคุณธรรม จริยธรรม และมีความสามารถในการปฏิบัติงานตามวิชาชีพของตนได้อย่างมีประสิทธิภาพ และยังเป็นแนวทางในการพัฒนาการจัดการเรียนการสอนของครูให้มีประสิทธิภาพยิ่งขึ้น

2

**วัตถุประสงค์ของการวิจัย**

1. เพื่อศึกษาความพึงพอใจของนักศึกษาระดับระดับชั้น ปวช.1 สาขางานอิเล็กทรอนิกส์ต่อครู

ผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ วิทยาลัยสารพัดช่างปราจีนบุรีในด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียน

การสอน

**ขอบเขตการวิจัย**

1. ประชากรและกลุ่มตัวอย่าง ประกอบด้วย

ประชากรที่ใช้ในการวิจัยครั้งนี้ คือ นักศึกษาระดับชั้น ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี

กลุ่มตัวอย่างที่ใช้ในการวิจัยครั้งนี้ คือ นักศึกษาระดับประกาศนียบัตรวิชาชีพปีที่ 1 สาขางานอิเล็กทรอนิกส์ วิทยาลัยสารพัดช่างปราจีนบุรี ที่กำลังศึกษาอยู่ในภาคเรียนที่ 2 ปีการศึกษา 2554

2. กรอบที่ใช้ในการวิจัย

การศึกษาครั้งนี้ได้กำหนดกรอบในการศึกษาเฉพาะในด้านการเรียนการสอน ด้านสื่อการเรียนการสอน ด้านคุณธรรม จรยธรรม และผลที่ได้รับจากการเรียนการสอนที่นักศึกษาได้รับในรายวิชาคณิตศาสตร์ช่างอิเล็กทรอนิกส์ ของครูผู้สอน

3. ครูผู้สอน คือ ผู้สอนในรายวิชาคณิตศาสตร์ช่างอิเล็กทรอนิกส์ ในภาคที่ 2/2554 ของสาขางานอิเล็กทรอนิกส์ จำนวน 1 คน

3

**ประโยชน์ที่คาดว่าจะได้รับจากการวิจัย**

1. ได้ข้อมูลเกี่ยวกับ การจัดการเรียนการสอนของครู คุณลักษณะของครูผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ วิทยาลัยสารพัดช่างปราจีนบุรี ใน 4 ด้านคือ ด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียนการสอน

ที่นักศึกษาได้รับในรายวิชาคณิตศาสตร์ช่างอิเล็กทรอนิกส์ของครู ที่สามารถนำไปพัฒนาการจัดการเรียนการสอนและคุณลักษณะของผู้สอนให้มีประสิทธิภาพมากยิ่งขึ้น

2. สามารถตอบสนองความต้องการของนักศึกษาได้อย่างถูกต้องและทันต่อความต้องการ ซึ่งจะช่วยให้นักศึกษามีความรู้สึกที่ดีต่อผู้สอนและต่อวิทยาลัยสารพัดช่างปราจีนบุรี และสามารถสำเร็จการศึกษาได้ตามความต้องการของวิทยาลัยสารพัดช่างปราจีนบุรี

**บทที่ 2**

**เอกสารและงานวิจัยที่เกี่ยวข้อง**

การศึกษาความพึงพอใจของนักศึกษาระดับชั้น ปวช.1 สาขางานอิเล็กทรอนิกส์ ต่อครูผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ วิทยาลัยสารพัดช่างปราจีนบุรี ภาคการศึกษาที่ 2 ปีการศึกษา 2554 ผู้วิจัยได้ศึกษาเอกสารและงานวิจัย ที่เกี่ยวข้อง ได้แก่

1. งานวิจัยเกี่ยวกับคุณลักษณะของครูดี

2. บุคลิกลักษณะและบุคลิกภาพของครูที่พึงประสงค์

2.1 คุณลักษณะของครูไทยที่พึงประสงค์

* 1. 2.2 มาตรฐานคุณภาพครู
  2. 2.3 วัฒนธรรมวิชาชีพสำหรับครูยุคใหม่
  3. 2.4 เกณฑ์มาตรฐานคุณลักษณะครูแห่งชาติ
  4. 2.5 คุณภาพการสอนของครู

3. แนวคิดเกี่ยวกับความพึงพอใจ

**1. แนวคิดเกี่ยวกับความพึงพอใจ**

ความหมายของความพึงพอใจ

ความพึงพอใจตามพจนานุกรมด้านจิตวิทยา (Chaplin 1979) ให้ความหมายไว้ว่า หมายถึง ความรู้สึกของผู้ที่มารับบริการต่อสถานบริการตามประสบการณ์ที่ได้รับจากการเข้าไปติดต่อของรับบริการในสถานบริการนั้น ๆ

หลุย จำปาเทศ (2533) กล่าวถึง ความพึงพอใจว่า หมายถึง ความต้องการได้บรรลุเป้าหมาย พฤติกรรมที่แสดงออกมาก็จะมีความสุข สังเกตได้จากสายตา คำพูดและการแสดงออก

ดังนั้นความพึงพอใจในงานวิจัยนี้ หมายถึง ความรู้สึกของนักศึกษาที่มีต่อการจัด การเรียนการสอนของผู้สอน คุณลักษณะของผู้สอน และผลสัมฤทธิ์ที่นักศึกษาได้รับ จากการศึกษาในรายวิชาคณิตศาสตร์ช่างอิเล็กทรอนิกส์ ความรู้สึกพึงพอใจจะเกิดขึ้นเมื่อความต้องการของนักศึกษาได้รับการตอบสนอง หรือบรรลุตามจุดมุ่งหมายในระดับหนึ่ง ความรู้สึก ดังกล่าวจะลดลงหรือไม่เกิดขึ้นหากความต้องการหรือจุดมุ่งหมายนั้นไม่ได้รับการตอบสนอง

**2. บุคลิกลักษณะ / บุคลิกภาพของครูที่พึงประสงค์**

5

2.1 วัฒนธรรมวิชาชีพสำหรับครูยุคใหม่ (ทองพูล บุญยิ่ง, 2542 หน้า 124-126) จากจุดประสงค์และการจัดการศึกษา รัฐมุ่งจัดการศึกษาเพื่อพัฒนาคุณภาพชีวิตคุณภาพของประชากรหรือคุณภาพ ของผู้เรียน ซึ่งคุณภาพของผู้เรียนยุคใหม่ คือ นิสัยใฝ่เรียนใฝ่รู้ สามารถวิเคราะห์ สังเคราะห์ มีศักยภาพ สูง ทั้งในเชิงสัมฤทธิ์ผลทางการเรียนและทักษะฝีมือในการทำงานในระดับที่แข่งขันกับนานาชาติได้ รวมทั้งมีคุณธรรม จริยธรรม และความรับผิดชอบสูง เพื่อให้บรรลุวัตถุประสงค์ดังกล่าว

หลักสูตรก็ดี สื่อนวัตกรรมการสอนต่าง ๆ ก็ดี ฯลฯ จะบังเกิดผลได้ก็ด้วยกระบวนการเรียนการสอน การบริหาร การนิเทศและกระบวนการส่งเสริมสนับสนุน ดังนั้นครู ผู้บริหาร จะต้องได้รับการพัฒนาเพื่อสร้างคุณลักษณะดังกล่าวให้กับผู้เรียน ด้วยการเปลี่ยนความคิด ความเชื่อ และวิธีการทำงาน ด้วยการสร้างวัฒนธรรมทางวิชาชีพสำหรับครู ผู้บริหารและบุคลากรทางการศึกษา พร้อมทั้งความก้าวหน้าทางวิชาชีพควบคู่กันไป แนวทางการเปลี่ยนวิธีการทำงานและ สร้างวัฒนธรรมทางวิชาชีพ ครู ครู ผู้บริหารและบุคลากรทางการศึกษา จะต้องเปลี่ยนวิธีการทำงานเสียใหม่ในลักษณะ 3 ประการ คือ

1. 1. ยึดเด็กเป็นศูนย์กลาง (Child – Centered) ในการจัดกิจกรรมการเรียนการสอน ครูจะต้องให้ผู้เรียนเป็นผู้มีบทบาท เรียนรู้ ค้นหา แนวคิด หลักการ หรือสรุปองค์ความรู้เอง ไม่เป็นกิจกรรมของครู หรือยึดครูเป็นศูนย์กลางเหมือนเดิม ซึ่งเป็นการสอนมุ่งเน้นเนื้อหาเป็นหลัก ซึ่งในปัจจุบันมุ่งให้เด็กเป็นผู้กระทำ ครูเป็นเพียงอำนวยการให้เกิดกิจกรรมการเรียนรู้ คือ เก่งในวิธีการมากกว่าเก่งในเนื้อหาเหมือนเดิม
2. 2. เด็กทุกคนสามารถเรียนรู้ได้ (All Children can Learn) ในการดำเนินการจัดกิจกรรมการเรียนการสอน ต้องคำนึงถึงศักยภาพของผู้เรียน ไม่ปฏิบัติต่อทุกคนเหมือนกัน การเรียนการสอน ก็ต้องรู้จักผู้เรียนก่อน บางคนอาจเก่งในเรื่องภาษา บางคนถนัดคณิตศาสตร์ บางคนมีสมรรถนะทางด้านร่างกาย บางคนมีพรสวรรค์ในทางศิลปะ ฯลฯ ต้องคำนึงถึงความแตกต่างระหว่างบุคคลหรือ ตามแนวคิดใหม่ในเรื่อง Multiple – Intelligence และความคิดทางการศึกษาที่ว่า เนื้อหาวิชาหรือหลักสูตรใด จะจัดสอนในชั้นใด หรือวัยใดก็ได้ ถ้าจัดและนำเสนอให้เหมาะสม
3. 3. เปลี่ยนแบบแผนการปฏิบัติงานใหม่ การทำงานจะให้เป็นแบบคนทำงานแบบปกติ จะต้องทำการทำงานในลักษณะกระบวนการพัฒนา (Development Process) กล่าวคือ เริ่มจากการวิเคราะห์สภาพปัญหา ความต้องการ แสวงหาแนวทางแก้ไขปัญหา หรือพัฒนาสร้างสรรค์นวัตกรรม สามารถนำไปใช้ได้ ติดตามผลได้ และรายงานผลเป็น กล่าวคือ
   1. 1) การวิเคราะห์ศักยภาพ ก่อนสอนครูต้องรู้ว่าศักยภาพหรือความสามารถที่ปรากฏจริงของนักเรียนของตนในปัจจุบันเป็นอย่างไร

6

* 1. 2) การกำหนดจุดพัฒนา เมื่อรู้ความสามารถที่ปรากฏจริง ครู ผู้บริหารโรงเรียน หรือ ผู้บริหารการศึกษาของจังหวัดจะต้องทราบความสามารถที่คาดหวัง (Expected Ability Profile) ที่อยาก ให้เกิดกับผู้เรียน และดูว่าระหว่างศักยภาพหรือความสามารถที่เป็นจริงกับสิ่งที่หวังด้านใดบ้างที่ยังห่างไกล เลือกสิ่งที่ยังมีความห่างกันอยู่มากมากำหนดเป็นจุดพัฒนา 2 – 3 ตัวในแต่ละปี ทั้งนี้จะต้องพิจารณาควบคู่กับความต้องการของท้องถิ่นที่โรงเรียนจะตอบสนองได้
  2. 3) การแสวงหานวัตกรรม เมื่อกำหนดจุดพัฒนาแล้วก็หาวิธีการที่คาดว่าจะได้ผลดี ที่สุด ต่อผู้เรียน ในการแก้ปัญหาที่เป็นจุดพัฒนา แล้วเลือกวิธีการที่เหมาะกับสถานการณ์ของตน นำไปลองทำดูในลักษณะทำไปพัฒนาไป (Developmental Approach) จนได้ผลดีก็จะได้นวัตกรรมที่ต้องการ
  3. 4) การนำนวัตกรรมไปใช้ จะต้องมีการวางแผนที่คนอื่นก็มีความมั่นใจว่าจะนำไปใช้ได้ และสามารถบอกถึงผลที่เกิดขึ้น
  4. 5) การรายงาน เป็นขั้นตอนสุดท้ายที่จะรายงานต่อผู้เกี่ยวข้องทั้งหน่วยบังคับบัญชา ชุมชน และผู้ปกครอง ให้ทราบถึงสาระของการพัฒนาตั้งแต่เริ่มวิเคราะห์ศักยภาพจนกระทั่งลงมือ พัฒนาและเกิดผล ทั้ง 5 ขั้นตอนนี้ เป็นวัฒนธรรมการทำงานที่ต้องการสร้างให้เกิดกับครู ผู้บริหารสถานศึกษา และบุคลากรทางการศึกษา
  5. 2.2 มาตรฐานคุณภาพของครู กระบวนการสร้างวัฒนธรรมในการเรียนรู้ ผู้เรียนจะต้องเป็น ผู้มีบทบาท ลงมือ เรียนรู้ ค้นหาแนวคิด หลักการ สรุปองค์ความรู้เอง ดังนั้นกระบวนการสอนของครูจะต้องเป็นไปตามมาตรฐานคุณภาพของครู (National Teacher Qualification : NTQ) 5 ระดับ โดยมีมาตรฐานวิชาชีพครูที่บ่งบอกฝีมือของครู ดังนี้ มาตรฐานคุณภาพของครู (NTQ)
  6. ระดับ 1 สอนตรง มุ่งเน้นเนื้อหา สอนได้ตามแผนที่กำหนด เกิดผลต่อผู้เรียนในด้านความรู้ความจำเป็นส่วนใหญ่ ผลงานของผู้เรียนเป็นแบบเดียวกัน รายงานเป็นชั้นเรียน มีอุปกรณ์การเรียนน้อย จากงานวิจัย การสอนแบบนี้นักเรียนมีบทบาทในการเรียนรู้น้อยมากเพียง 0-20%
  7. ระดับ 2 สอนอธิบาย ยังเน้นในด้านเนื้อหา แต่เพิ่มเติมในด้านความเข้าใจ มีตัวอย่างมากขึ้น ดัดแปลงแผนและสื่อการสอนให้เหมาะสมกับสภาพจำกัดต่าง ๆ ได้ ผลงานของผู้เรียนเป็น เรื่องเดียงกันแต่มีรายละเอียดแตกต่างกัน การสอนแบบนี้นักเรียนมีบทบาทในการเรียนรู้ 21-40%

ระดับ 3 สอนคิด เน้นกระบวนการคิด ใช้คำถามมากขึ้น ถามวิธีการมีแผนการสอน ที่พัฒนาขึ้นเอง จัดทำเองได้เหมาะสมกับผู้เรียนเป็นรายบุคคล บทบาทของผู้เรียนหลากหลายยิ่งขึ้น ผู้เรียนได้พัฒนารอบด้านอย่างสมดุล การสอนแบบนี้นักเรียนมีบทบาทในการเรียนรู้ 41-60%

7

ระดับ 4 สอนสร้าง มุ่งเน้นการลงมือทำ การนำไปใช้ปฏิบัติได้จริง ผู้เรียนร่วมวางแผนการเรียน ลงมือพัฒนาร่วมกัน งานกิจกรรมแตกต่างกันในคาบเดียวกัน สื่อหลากหลาย มีวิธี การเรียน กระบวนการเรียนหลายอย่างในขณะเดียวกัน และยังสามารถช่วยพัฒนาครูและผู้ร่วมงานได้ด้วย เป็นครูผู้นำในกลุ่มการสอนแบบนี้นักเรียนมีส่วนร่วม 61-80%

ระดับ 5 สอนค้นพบ มุ่งเน้นการค้นหา สร้างความรู้ร่วมกันกับผู้เรียน มีผู้เรียนเป็นผู้วางแผนการเรียนเกือบทั้งหมด ผู้เรียนเป็นผู้กำหนดหลักสูตร มีสื่อหลายแบบ ผลงานของผู้เรียนคนละอย่าง คนละเรื่อง ตามความสนใจและความถนัดอย่างแท้จริง เป็นผู้สร้างผู้นำให้ผู้เรียนและเพื่อนครู เป็นผู้นำ คิดเอง พัฒนาเองได้ พัฒนาอย่างรอบด้าน เป็นผู้ร่วมพัฒนาวิชาชีพอย่างถาวร มีเกียรติภูมิเป็นตัวอย่างได้ทั้งด้านวิชาชีพและชีวิตส่วนบุคคล การสอนแบบนี้ นักเรียนมีส่วนร่วม 81-100%

**ระดับการพัฒนาการสอนของครูกับการจัดกิจกรรมการเรียนการสอน**

1. 1. สอนตรง

เป็นการสอนที่เน้นการให้ความรู้ ให้นักเรียนจดจำคำศัพท์ กฎ ทฤษฎี ชื่อคน สถานและข้อมูลที่เป็นข้อเท็จจริงต่าง ๆ ที่กล่าวไว้ในแบบเรียนอย่างตรงไปตรงมา

1. 2. สอนอธิบาย

เป็นการสอนที่ครูพัฒนาพฤติกรรมของผู้เรียนระดับการสร้างความเข้าใจ โดยการอธิบายบทเรียนเพิ่มเติม พร้อมทั้งยกตัวอย่างประกอบหลากหลาย หรือเป็นการเปลี่ยนสัญลักษณ์หนึ่งไปสู่อีกสัญลักษณ์หนึ่ง โดยอาจใช้แผนภูมิตารางข้อมูล กราฟ หรือภาพประกอบคำอธิบาย

3. สอนคิด

เป็นการเรียนการสอนที่ครูจัดกิจกรรมเพื่อพัฒนาผู้เรียนให้เกิดทักษะ กระบวนการในการแสวงหาความรู้ขั้นพื้นฐาน เช่น การสังเกตการจำแนกประเภท การจัดหมวดหมู่ การแปลความหมาย ข้อมูล แผนภูมิ หรือกราฟ การจัดกิจกรรมให้นักเรียนวิเคราะห์ข้อมูล หรือส่วนประกอบย่อย ๆ พร้อมทั้งบอกหน้าที่หรือความสำคัญของส่วนประกอบย่อยได้ซึ่งนักเรียนได้ฝึกปฏิบัติมากขึ้น

4. สอนสร้าง

เป็นการสอนที่ครูจัดกิจกรรมให้นักเรียนได้ปฏิบัติ เน้นการพัฒนาด้านทักษะกระบวนการในการแสวงหาความรู้ในระดับที่สูงขึ้น เช่น การระบุปัญหา การตั้งสมมติฐาน การออกแบบวิธีแก้ปัญหา ดำเนินการแก้ปัญหา เก็บรวบรวมข้อมูล วิเคราะห์ และลงสรุป พร้อมทั้งอธิบายประโยชน์กิจกรรมหรือข้อผิดพลาดที่เกิดขึ้นได้ นักเรียนมีเวลาในการคิด และทำกิจกรรมด้วยตนเองมากขึ้น มีผลงานที่ปรากฏชัดเจน สามารถแสดงออก โดยการรายงานหน้าชั้นเรียน แสดงผลงานในรูปจุลนิทรรศ

5. สอนค้นพบ

8

เป็นการเรียนการสอนที่มีลักษณะเป็นการมอบหมายงานให้นักเรียนปฏิบัติหรือกำหนดปัญหาให้นักเรียนแก้ปัญหา ครูมีบทบาทเป็นเพียงครูที่ปรึกษาให้คำแนะนำในการแก้ปัญหาเมื่อนักเรียนมีปัญหา หรือแนะนำตำรา แหล่งข้อมูล แนะนำ ดูแลและติดตามผลงานของนักเรียนจนกว่างานจะเสร็จสมบูรณ์รวมทั้งการตรวจสอบผลงานของนักเรียนจนกว่างานจะเสร็จสมบูรณ์รวมทั้งการตรวจสอบผลงาน นักเรียนเรียนรู้ด้วยตนเองหรือเรียนรู้จากกลุ่มมากขึ้น (Cooperative Learning) จะต้องมีความคิดเป็นของตนเอง ใช้ความรู้และทักษะหลาย ๆ ด้านมาใช้ในการทำงานให้สำเร็จอย่างสมบูรณ์ และมีคุณภาพ

2.3 คุณลักษณะของครูไทยที่พึงประสงค์ รายงานผลการสำรวจจากการประชุมสัมมนาเชิงวิชาการ จากสถาบันราชภัฎ 8 แห่งในส่วนภูมิภาค เกี่ยวกับคุณลักษณะครูไทยที่พึงประสงค์ สรุปเป็น 4 มิติ ดังแสดงในมิติของคนดี คนเก่ง ครูดี ครูเก่ง ดังนี้ (สำนักงานสภาสถาบันราชภัฎ, 2542 หน้า 7 – 9)

1. 1. มิติของคนดี

ครูต้องเป็นคนดี หมายถึง เป็นผู้มีสุขภาพกายที่ดี มีคุณธรรม ศีลธรรม มีจริยธรรม มีคุณสมบัติผู้ดี เป็นผู้ธำรงไว้ซึ่งวัฒนธรรมที่ดี เป็นนักจัดการที่ดี เป็นนักประชาธิปไตย มีบุคลิกภาพดี มีความยุติธรรม มีเมตตา มีวินัย เสียสละ มีความรับผิดชอบ มีพฤติกรรมที่เหมาะสมกับฐานะ เข้ากับชุมชนได้เป็นอย่างดี สมถะ เรียบง่าย สามารถที่จะใช้ชีวิตทั้งในเมืองและชนบทได้ ไม่ยึดติดกับวัตถุมากเกินไป

1. 2. มิติของคนเก่ง

ครูต้องเป็นคนเก่ง หมายถึง ครูต้องพัฒนาตนเองอยู่เสมอ ต้องเรียนรู้ชุมชนที่ตนเองเกี่ยวข้อง มีความรู้เชิงวิชาการและทักษะทางวิชาการ มีทักษะในการดำรงชีวิตและทักษะในการอยู่ร่วมกันในสังคม เป็นนักประชาธิปไตย เป็นนักบริหารและนักจัดการ ตลาดจนการเป็นผู้นำชุมชน เป็นนักประสานที่มีความยืดหยุ่น รู้จักบูรณาการภายในสาระและข้ามสาระ เป็นนักปฏิวัติ มีนิสัยใฝ่รู้ใฝ่เรียน คิดวิเคราะห์และสังเคราะห์เป็น มีลักษณะภูมิรู้ ภูมิธรรม ภูมิฐาน มีความรู้รอบตัว ทันต่อเหตุการณ์ มีความรอบรู้จนได้รับความศรัทธา เป็นผู้ที่ทันสมัยและพัฒนาตนเองเสมอมีทักษะในการจัดการ มีคุณลักษณะนักประชาธิปไตย มีโลกทัศน์และวิสัยทัศน์กว้าง

3. มิติของครูดี

ต้องเป็นครูดี หมายถึง ครูต้องรักในอาชีพครู รักเด็กและเข้าใจธรรมชาติของเด็ก เป็นกัลยาณมิตรและอุทิศตนเพื่องานครู ตระหนักในบทบาทของครูที่มีต่อสังคม เป็นแบบอย่างที่ดีแก่ศิษย์ งดเว้นจากอบายมุขทั้งปวง เรียนรู้ชุมชน ท้องถิ่น เข้ากับชุมชนได้เป็นอย่างดี มีส่วนร่วมในการเป็นผู้นำชุมชนและพัฒนาคุณภาพสิ่งแวดล้อม สอนดีและมาตรฐานการทำงาน สอนแบบบูรณาการ มีเทคนิคการสอน มีจิตวิทยา มีความรู้พื้นฐานในความเป็นครู เป็นแบบอย่างที่ดีสำหรับเด็ก ยึดผู้เรียนเป็นสำคัญ รักและศรัทธาในอาชีพครู สู้งาน บุคลิกภาพดี และรักศิษย์

4. มิติของครูเก่ง

9

1

ต้องเป็นครูเก่ง หมายถึง ครูที่มีทักษะการสอน รู้จักประยุกต์และบูรณาการ มีคุณสมบัติเชิงวิชาการ คือ มีความรู้ สร้างสรรค์ความรู้ได้ด้วยวิธีการที่หลากหลาย เช่น การวิจัย การใช้นวัตกรรม และรู้จักประยุกต์ใช้ความรู้อย่างเหมาะสม มีความรู้ในวิชาเอกและความรู้รอบตัวดี มีความสามารถ ในการจัดการเรียนการสอน มีวุฒิทางการศึกษาสูง มีความรู้สาขาที่เกี่ยวข้อง รู้ทฤษฎีทางการสอน รู้เทคโนโลยี สามารถสอนคนพิการได้ สามารถพูดภาษาอังกฤษและใช้คอมพิวเตอร์ธุรกิจได้ จัดระบบกระบวนการเรียนรู้ที่ดี

2.4 เกณฑ์มาตรฐานคุณลักษณะครูแห่งชาติ สำนักงานสาขางานกรรมการการศึกษาแห่งชาติ (2544, หน้า 14-17) ได้กำหนดเกณฑ์มาตรฐาน “ครูแห่งชาติ” โดยให้คัดส่งเอกสารผลงานเข้ารับการพิจารณาคัดเลือกให้เป็นครูแห่งชาติ ดังนี้

* 1. 1. ด้านการจัดการเรียนการสอน เกณฑ์มาตรฐานคุณลักษณะครูแห่งชาติ มีดังนี้

- มีการจัดการเรียนการสอนที่เน้นผู้เรียนเป็นสำคัญ

- มีความคิดริเริ่มสร้างสรรค์ หมายถึง คิดค้นโครงงานใหม่ ๆ คิดค้นนวัตกรรมทางการศึกษา สื่อและเทคโนโลยีที่ส่งเสริมการเรียนรู้ของผู้เรียนที่จะพัฒนาผู้เรียนให้เต็มตามศักยภาพ ใช้ภูมิปัญญาท้องถิ่นและสร้างผลงานวิจัย

* 1. - มีความสามารถทางวิชาการ หมายถึง มีความรู้ความเข้าใจในเนื้อหาวิชาที่สอน

ติดตามความก้าวหน้าทางวิชาการ จัดกิจกรรมนิเทศ การแสดง การสาธิตและติดตามประเมินผลการเรียนรู้อย่างสม่ำเสมอ มีผลงานวิจัยที่ดำเนินเพื่อพัฒนาการจัดกระบวนการเรียนรู้ของตนเอง มีความเข้าใจในการปฏิรูปการเรียนรู้

2. ด้านการครองตนของครู การครองตนของครู หมายถึง การประพฤติเป็นแบบอย่างที่ดีทั้งด้านส่วนตัวและครอบครัว มีคุณธรรม จริยธรรม มีมนุษยสัมพันธ์ที่ดี จรรโลง จารีตประเพณี อนุลักษณ์ศิลปะและวัฒนธรรมของชาติ มีจรรยาบรรณวิชาชีพครู มีจิตวิญญาณของความเป็นครู เป็นที่ยอมรับของผู้บริหาร ครู นักเรียน ผู้ปกครอง และชุมชน

3. ด้านการประสานงานกับชุมชน การประสานงานกับชุมชน หมายถึง การเป็นบุคคล ที่ได้รับการยอมรับและศรัทธาจากชุมชนในความสามารถ บุคลิกภาพ และคุณงามความดี เป็นผู้นำชุมชนทางวิชาการเป็นสมาชิและสนับสนุนองค์กรวิชาชีพครู รู้จักองค์ประกอบของชุมชมอันเป็นที่ตั้งของโรงเรียนเป็นอย่างดี ความสัมพันธ์และความร่วมมืออันดีระหว่างสถานศึกษากับชุมชนในการร่วมกันจัดและพัฒนาการศึกษา สามารถนำชุมชนเข้ามามีส่วนร่วมในการสนับสนุนการเรียนรู้ของผู้เรียน และสามารถนำโรงเรียนช่วยเหลือชุมชนในการอนุรักษ์สิ่งแวดล้อม เกณฑ์มาตรฐานดังกล่าว

หากครูทุกคนประพฤติปฏิบัติได้ครบถ้วนทุกมาตรฐานและผ่านเกณฑ์มาตรฐานในระดับที่ดีมาก ย่อมส่งผลต่อการปฏิรูปการศึกษาของไทยให้บรรลุผลสำเร็จไปได้ในระดับหนึ่ง ในส่วนของครูนั้นย่อมเป็นที่ปรากฏชัดถึงคุณลักษณะของครูดีที่สังคมคาดหวังและรอคอย สมควรได้รับรางวัลเกียรติยศของความเป็นครูต้นแบบ และสมควรได้รับการยกย่องให้เป็นปูชนียบุคคลในยุคที่สังคมเปลี่ยนแปลงรวดเร็วบนโลกไร้พรมแดน

1

2.5 คุณภาพการสอนของครู (Quality of Teaching) จากเอกสารประกอบการสอนวิชาภาวะผู้นำ ระดับปริญญาเอก ของมหาวิทยาลัยแคนเตอร์บูรี นิวซีแลนด์

10

1. มีความรู้ในเรื่องที่สอน (Subject and pedagogical knowledge of teachers)

2. เป็นไปตามมาตรฐานขั้นสูงและความคาดหวัง (High Standards and Expectations)

3. การสอนซึ่งส่งเสริมผู้เรียนให้มีความเข้าใจในการเรียนรู้ (Meta-cognition strategies)

4. มีวิธีการสอนที่หลากหลาย (Wide range of teaching meted)

5. มีการวางแผนโปรแกรมการเรียนอย่างดีและมีประสิทธิภาพ (Effective programme planning)

**3. งานวิจัยเกี่ยวกับคุณลักษณะของครูดี**

อำไพ สุจริตกุล (2533, หน้า 23-26) ได้วิจัยคุณลักษณะของครูดีที่พึงประสงค์ ควรจะถึงพร้องด้วยคุณสมบัติที่สำคัญและจำเป็น 3 ด้านใหญ่ ๆ คือ

1. 1. มีความรู้ดี ประกอบด้วย รู้ในวิชาการทั่วไป รู้ในเนื้อหาวิชาที่จะสอน รู้ในวิชาครูและรู้ในหน้าที่และงานครูทุกประการ
2. 2. มีทักษะในการสอนและการปฏิบัติงานครู ประกอบด้วย อธิบายเก่ง สอนสนุก ใช้สื่อหรืออุปกรณ์เสมอ จัดกิจกรรม สร้างบรรยากาศให้น่าเรียน ชี้แนะแนวทางในการศึกษา จนนำไปสู่การดำเนินชีวิตที่ถูกต้อง โดยใช้นวัตกรรมหรือเทคโนโลยีที่ทันสมัย
3. 3. มีคุณธรรมนิยม ประกอบด้วย คุณธรรมของครู จริยธรรม คตินิยมในความเป็นครู ประกอบด้วย ความภาคภูมิใจที่ได้เป็นครู มีทัศนคติที่ดีต่ออาชีพครู รักการสอน ช่วยพัฒนาคนและ สังคม ตลอดจนมีวิญญาณความเป็นครู

จำเนียร น้อยท่าช้าง (3 มีนาคม 2549) ได้วิจัยเรื่องทัศนะของเด็กที่มีต่อครู จำแนกออกเป็นคุณลักษณะทั่วไป ด้านบุคลิกลักษณะ ด้านวิชาการของครู ด้านการสอนและการปกครอง ด้านความประพฤติ และด้านมนุษยสัมพันธ์

สาคร พุทธพล (2545, หน้า 54) กล่าวไว้ว่าครูควรมีคุณสมบัติส่วนตัวที่น่าชื่นชม มีความรักในตัวผู้เรียน รักและศรัทธาในงานและวิชาชีพของตนเอง คุณสมบัติแบบนี้จะทำให้ผู้เรียนอยากเรียน อยากเข้าใกล้ เชื่อถือ และศรัทธา ครูต้องสนับสนุนให้กำลังใจ และมีความอดทนในการพัฒนาศักยภาพของผู้เรียน มีความเชื่อว่าเด็กทุกคนสามารถพัฒนาได้ ดังนั้นครูควรชมและให้กำลังใจ โดยวิธีการพูด ครูต้องสอดแทรกอารมณ์ขันและกระตุ้นผู้เรียนให้คิด มีความยุติธรรมและให้ความเสมอภาคกับผู้เรียน ครูควรให้ผู้เรียนทุกคนมีส่วนร่วมในการทำกิจกรรม ครูควรมีเทคนิคให้ผู้เรียนมีส่วนร่วมและกระตือรือร้นในการทำกิจกรรม ครูต้องสบตาผู้เรียนเพื่อให้ผู้เรียนรู้สึกว่าสนใจ ครูต้องมีความรู้ความสามารถในเชิงวิชาการ มีความรอบรู้และมีความสามารถ รู้เนื้อหาดี รู้กลวิธีสอน สอดคล้องกับวิจัยของ เฉลียว บุรีภักดี (8 มีนาคม 2549) ได้วิจัยเกี่ยวกับคุณลักษณะของครูที่ดีโดยการรวบรวมข้อมูลจากนักเรียน ผู้ปกครอง ครูครู ผู้บริหาร พระ และผู้ทรงคุณวุฒิจำนวน 7,762 คน พบว่า ลักษณะครูดี เรียงตามลำดับ คือ ความประพฤติเรียบร้อย ความรู้ดี บุคลิกการแต่งกายดี สอนดี ตรงเวลา มีความยุติธรรม หาความรู้อยู่เสมอ ร่าเริงแจ่มใส ซื่อสัตย์ เสียสละ

ประไพ สิทธิเลิศ และสาขางาน (2548, หน้า 155) ได้วิจัยการพัฒนารูปแบบการจัดการเรียนรู้ ชุดวิชา EDUC101 พื้นฐานทางการศึกษาและการศึกษาแบบเรียนรวม พบว่า นักศึกษามีความพึงพอใจครูผู้สอนอยู่ในระดับมาก เพราะครูเป็นแบบอย่างที่ดีในการสอนเป็นทีม ครูคอยเติมเต็มความรู้ ครูคอยกระตุ้นความสนใจ ครูเปิดโอกาสให้นักศึกษาได้ศึกษาค้นคว้าและลงมือทำงานอย่างอิสระ ครูให้คำปรึกษาอย่างใกล้ชิดและเป็นกันเอง ดวงกมล สินเพ็ง (2549, หน้า 19-20) ได้สำรวจความคิดเห็นของนิสิตสาขางานครุศาสตร์ต่อวิชาชีพครูและลักษณะของครูที่นิสิตชอบ พบว่า

11

1. - สอนสนุก ไม่เครียด อารมณ์ดี ใจดี มีเมตตา
2. - สอนให้นักเรียนเข้าใจ
3. - ครูมีความรู้ ทันสมัย ทันเหตุการณ์
4. - มีสื่อการสอนที่ทันสมัย แปลกใหม่ จัดบรรยากาศในการเรียนได้ดี

- ประเมินผลด้วยวิธีหลากหลาย มีกิจกรรมเก็บคะแนนเป็นช่วง ๆ ไม่เน้นการสอบมากเกินไป

- ตรวจการบ้านและแบบฝึกหัดเป็นรายบุคคลและให้ผลย้อนกลับ (feedback) กับนักเรียน

ทักศนียา เชิดสูงเนิน (2543) ศึกษาความพึงพอใจในการใช้บริการฐานข้อมูลซีดีรอม พบว่า ผู้ใช้บริการจำนวนมากที่สุดเป็นนักศึกษาระดับปริญญาตรี สังกัดสาขาการตลาด สาขางานบริหารธุรกิจ มีวัตถุประสงค์เพื่อทำรายงานประกอบวิชาเรียนใช้ฐานข้อมูลวิทยานิพนธ์ไทยมาก

**บทที่ 3**

**วิธีการดำเนินการวิจัย**

การศึกษาความพึงพอใจของนักศึกษาระดับชั้น ปวช.1 สาขางานอิเล็กทรอนิกส์ต่อครูผู้สอน ในรายวิชาคณิตศาสตร์ช่างอิเล็กทรอนิกส์ วิทยาลัยสารพัดช่างปราจีนบุรี ภาคเรียนที่ 2 ปีการศึกษา 2554 โดยมีการดำเนินการวิจัยดังนี้

**1. ประชากรกลุ่มตัวอย่าง**

ประชากร ได้แก่ นักศึกษาระดับประกาศนียบัตรวิชาชีพ ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี ที่กำลังศึกษา ในภาคเรียนที่ 2 ปีการศึกษา 2554 รวมนักศึกษาทั้งหมด 24 คน ดังตารางที่ 1

ตารางที่ 1 จำนวนนักศึกษาระดับชั้น ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี ในภาคเรียนที่ 2 ปีการศึกษา 2554

|  |  |
| --- | --- |
| ระดับชั้น (ปวช.) | สาขางาน (คน) |
| อิเล็กทรอนิกส์ |
| ปวช.1 | 32 |
| รวม | 32 |
| รวมทั้งหมด | |

กลุ่มตัวอย่าง ได้แก่ นักศึกษาระดับชั้น ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี ที่กำลังศึกษา ในภาคการศึกษาที่ 2 / 2554

2. เครื่องมือที่ใช้ในการวิจัยและการหาคุณภาพของเครื่องมือ

เครื่องมือที่ใช้ในการทำวิจัยครั้งนี้ เป็นแบบประเมิน ความพึงพอใจของนักศึกษา วิทยาลัยสารพัดช่างปราจีนบุรี ที่กำลังศึกษาในภาคการศึกษาที่ 2 ปีการศึกษา 2554 กับครูที่ทำการสอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ จำนวน 1 ฉบับ โดยแบ่งเป็น 2 ตอนดังนี้

ตอนที่ 1 ข้อมูลสถานภาพส่วนตัวของผู้ตอบแบบสอบถาม มีลักษณะเป็นแบบเติมข้อความให้สมบูรณ์

13

ตอนที่ 2 ความพึงพอใจในการจัดการเรียนการสอน คุณลักษณะของครูผู้สอนและผลสัมฤทธิ์ มีลักษณะเป็นแบบมาตรส่วนประมาณค่า 5 ระดับ คือ คือความพึงพอใจมากที่สุด มาก ปานกลาง น้อย และน้อยที่สุด จำนวน 20 ข้อ และข้อเสนอแนะซึ่งเป็นคำถามปลายเปิด

การหาคุณภาพของเครื่องมือ

1. ผู้วิจัยสร้างข้อคำถามโดยศึกษาเอกสาร งานวิจัยที่เกี่ยวข้อง แล้วนำมาประมวลสร้างแบบสอบถาม โดยให้สอดคล้องกับวัตถุประสงค์ของการวิจัย ซึ่งประกอบด้วยเนื้อหาสาระดังนี้

ตอนที่ 1 ข้อมูลสถานภาพส่วนตัวของผู้ตอบ รายชื่อผู้สอน และรายวิชา

ตอนที่ 2 ความพึงพอใจในการจัดการเรียนการสอน ได้แก่ด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียนการสอน 2. นำแบบสอบถามที่ได้ไปให้ผู้ทรงคุณวุฒิ ทางด้านการจัดการเรียนการสอน และการวิจัยตรวจสอบความถูกต้องด้านการใช้ภาษาและความตรงตามเนื้อหา แล้วจะนำมาปรับปรุงแก้ไขและจัดพิมพ์เป็นแบบสอบถามฉบับสมบูรณ์

3. วิเคราะห์คุณภาพของแบบสอบถาม โดยการคำนวณค่าความเที่ยงโดยใช้สูตรสัมประสิทธิ์ แอลฟ่าของ ครอนบาค (Cronbach’s Alpha Coefficient)

4. สรุปแบบสอบถามที่สมบูรณ์ พร้อมนำไปเก็บข้อมูลกลุ่มตัวอย่าง

3. การเก็บรวบรวมข้อมูล ผู้วิจัยแจกแบบสอบถามให้นักศึกษาวิทยาลัยสารพัดช่างปราจีนบุรี สาขางานอิเล็กทรอนิกส์ ในระดับชั้น ปวช.1 ในภาคเรียนที่ 2 ปีการศึกษา 2554 หลังจากที่เรียนจบรายวิชา ตอนสิ้นสุดชั่วโมง และส่งแบบสอบถามคืนทันทีพร้อมตรวจสอบความถูกต้องสมบูรณ์

4. การวิเคราะห์ข้อมูล ผู้วิจัยนำข้อมูลที่เก็บรวบรวมมาได้มาตรวจ จัดทำคู่มือการลงรหัสและบันทึกข้อมูลลงคอมพิวเตอร์ธุรกิจ วิเคราะห์และประมวลผลข้อมูลด้วยคอมพิวเตอร์ธุรกิจ โดยใช้โปรแกรมสำเร็จรูป

1. วิเคราะห์ข้อมูลเกี่ยวกับความพึงพอใจของนักศึกษาต่อครู ที่ทำการสอนในรายวิชา

คณิตศาสตร์ช่างอิเล็กทรอนิกส์ สาขางานอิเล็กทรอนิกส์ ทั้ง 4 ด้าน คือ ด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียนการสอนที่นักศึกษาได้รับในการเรียนวิชานี้ โดยใช้ค่าเฉลี่ย จากนั้นนำค่าเฉลี่ยมาแปลระดับความพึงพอใจตามเกณฑ์การประเมิน ดังต่อไปนี้

ค่าเฉลี่ย 4.50 – 5.00 หมายถึง พึงพอใจมากที่สุด

ค่าเฉลี่ย 3.50 – 4.49 หมายถึง พึงพอใจมาก

14

ค่าเฉลี่ย 2.50 – 3.49 หมายถึง พึงพอใจปานกลาง

ค่าเฉลี่ย 1.50 – 2.49 หมายถึง พึงพอใจน้อย

ค่าเฉลี่ย 1.00 – 1.49 หมายถึง พึงพอใจน้อยที่สุด

2. ข้อเสนอแนะเกี่ยวกับครูผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ ทำการวิเคราะห์เนื้อหา (Content Analysis)

**บทที่ 4**

**ผลการวิเคราะห์ข้อมูล**

ผลการวิเคราะห์ข้อมูลแบ่งออกเป็น 1 ตอนดังนี้

ตอนที่ 1 เป็นการเสนอผลการวิเคราะห์ความพึงพอใจของนักศึกษาระดับชั้น ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรีในด้านการเรียนการสอน ด้านสื่อการเรียนการสอน

ด้านคุณธรรม จริยธรรม และผลที่ได้รับจากการเรียนการสอนที่นักศึกษาได้รับในการเรียนวิชาคณิตศาสตร์ช่างอิเล็กทรอนิกส์ต่อครูผู้สอน และข้อเสนอแนะในสาขางานอิเล็กทรอนิกส์

ตอนที่ 1 ผลการวิเคราะห์ความพึงพอใจของนักศึกษาวิทยาลัยสารพัดช่างปราจีนบุรีในด้านการเรียนการสอน ด้านสื่อการเรียนการสอน ด้านคุณธรรมจริยธรรม และผลที่ได้รับจากการเรียนการสอนที่นักศึกษาระดับชั้นปวช.1 สาขางานอิเล็กทรอนิกส์ได้รับในการเรียนรายวิชาคณิตศาสตร์ช่างอิเล็กทรอนิกส์ต่อครูผู้สอนและข้อเสนอแนะในสาขางาน (N = 1 คน)

**ตารางที่ 1 ค่าเฉลี่ยของความพึงพอใจของนักศึกษาระดับชั้น ปวช.1 ที่มีต่อครูผู้สอน**

|  |  |  |  |  |  |  |
| --- | --- | --- | --- | --- | --- | --- |
| **รายชื่อครูผู้สอน** | **ด้านการเรียนการสอน** | **ด้านสื่อการเรียนการสอน** | **ด้านคุณธรรม จริยธรรม** | **ผลที่ได้รับจากการเรียนการสอน** | **ค่าเฉลี่ย** | **ระดับคุณภาพ** |
| **1. นายอนุชา วิจารณ์** | **4.52** | **4.57** | **4.64** | **4.53** | **4.57** | **ดีมาก** |

**ในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ ภาคเรียนที่ 2 ปีการศึกษา2554**

จากตารางที่ 1 พบว่านักศึกษาระดับชั้น ปวช.1 สาขางานอิเล็กทรอนิกส์ มีความพึงพอใจต่อครูผู้สอนในรายวิชาคณิตศาสตร์ช่างอิเล็กทรอนิกส์ ในด้านการเรียนการสอน ด้านสื่อการเรียนการสอนด้านคุณธรม จริยธรรม และผลที่ได้รับจากการเรียนการสอนที่นักศึกษาได้รับในการเรียนวิชานี้ ในภาพรวมอยู่ในระดับพอใจมากทุกด้าน มีค่าเฉลี่ย 4.57 เมื่อพิจารณารายละเอียดพบว่านักศึกษามีความพึงพอใจด้านคุณธรรม จริยธรรมที่ได้รับในรายวิชานี้มีค่าเฉลี่ยสูงสุดเท่ากับ 4.64 รองลงมาคือผลที่ได้รับจากการเรียนการสอน มีค่าเฉลี่ย 4.53 สื่อการเรียนการสอน มีค่าเฉลี่ย 4.57 และด้านการเรียนการสอน มีค่าเฉลี่ย 4.52

**บทที่ 5**

**สรุป อภิปรายและข้อเสนอแนะ**

การวิจัยครั้งนี้ที่มีวัตถุประสงค์ของการวิจัย เพื่อประเมินความพึงพอใจของนักศึกษาระดับชั้น ปวช.1 สาขางานอิเล็กทรอนิกส์ ต่อการจัดการเรียนการสอนของครูผู้สอน วิทยาลัยสารพัดช่างปราจีนบุรี ในด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียน

การสอนที่นักศึกษาได้รับในการเรียนรายวิชาคณิตศาสตร์ช่างอิเล็กทรอนิกส์ และเพื่อเปรียบเทียบความพึงพอใจของนักศึกษาวิทยาลัยสารพัดช่างปราจีนบุรีต่อครูผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ในแต่ละด้าน ซึ่งมีกระบวนการและผลการวิจัยโดยสรุป ดังต่อไปนี้

**ประชากรและกลุ่มตัวอย่างที่ใช้ในการวิจัย**

ประชากรที่ใช้ในการวิจัยครั้งนี้ คือ นักศึกษาระดับชั้น ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี

**กลุ่มตัวอย่างที่ใช้ในการวิจัยครั้งนี้**

คือ นักศึกษาระดับ ปวช.1 สาขางานอิเล็กทรอนิกส์ วิทยาลัยสารพัดช่างปราจีนบุรี ซึ่งกำลังศึกษาอยู่ในภาคเรียนที่ 2 ปีการศึกษา 2554 จำนวน คน

**เครื่องมือที่ใช้ในการวิจัย**

เครื่องมือวิจัย เป็นแบบประเมินความพึงพอใจของนักศึกษา ซึ่งผู้วิจัยสร้างขึ้น มีจำนวน 1 ฉบับ จำนวน 20 ข้อ โดยมีสาระเนื้อหาดังนี้

ตอนที่ 1 สถานภาพทั่วไปของผู้ตอบแบบสอบถาม

ตอนที่ 2 ความพึงพอใจของนักศึกษาวิทยาลัยสารพัดช่างปราจีนบุรีต่อการจัดการเรียนการสอนของครูผู้สอน ในด้านการการเรียนการสอน ด้านสื่อการเรียนการสอน ด้านคุณธรรม จริยธรรม

ที่นักศึกษาได้รับในการเรียนวิชานี้ และคำตอบปลายเปิดให้เสนอข้อเสนอแนะในการปรับปรุงการจัดการเรียนการสอนและคุณลักษณะของครู

**การเก็บรวบรวมข้อมูลสำหรับการวิจัย**

เก็บรวบรวมข้อมูลโดยในสัปดาห์สุดท้ายของการเรียน ในปลายภาคเรียนที่ 2 ปีการศึกษา 2554 ได้แจกแบบประเมินความพึงพอใจให้นักศึกษาหลังจากการเรียนการสอนในรายวิชาสิ้นสุดลงและเก็บรวบรวมข้อมูลกลับเมื่อนักศึกษาประเมินเสร็จ

**การวิเคราะห์ข้อมูลและสถิติที่ใช้**

18

1. วิเคราะห์ข้อมูลเกี่ยวกับความพึงพอใจของนักศึกษาต่อครูผู้สอนทั้ง 4 ด้านในด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้จากการเรียนการสอน

1

ที่นักศึกษาได้รับในการเรียนวิชาคณิตศาสตร์ช่างอิเล็กทรอนิกส์ ทำการวิจัยโดยการใช้สถิติบรรยาย ได้แก่ค่าเฉลี่ยจากนั้นนำค่าเฉลี่ยมาแปลระดับความพึงพอใจตามเกณฑ์การประเมิน

2. ข้อเสนอแนะเกี่ยวกับครูผู้สอนทำการวิเคราะห์เนื้อหา ( Content Analysis)

3. เปรียบเทียบค่าเฉลี่ยของการประเมินความพึงพอใจของนักศึกษาที่มีต่อครูผู้สอนในรายวิชาคณิตศาสตร์ช่างอิเล็กทรอนิกส์ ของนักศึกษาระดับชั้น ปวช.1 สาขางานอิเล็กทรอนิกส์ ในแต่ละด้าน ทำการวิเคราะห์โดยการใช้สถิติบรรยาย ได้แก่ ค่าเฉลี่ย จากนั้นนำค่าเฉลี่ยมาแปลระดับความพึงพอใจตามเกณฑ์การประเมิน

**สรุปการประเมิน**

ผลที่ได้จากการวิจัยสรุปเป็น 2 ตอน คือ ตอนที่ 1 ผลการวิเคราะห์ความพึงพอใจของนักศึกษาที่มีต่อครูผู้สอน(จำนวน 1 คน) ในด้านการเรียนการสอน ด้านสื่อการเรียนการสอน

ด้านคุณธรรม จริยธรรม และผลที่ได้จากการเรียนการสอนที่นักศึกษาได้รับในการเรียนในรายวิชาคณิตศาสตร์ช่างอิเล็กทรอนิกส์ ตอนที่ 2 เป็นการเปรียบเทียบระดับความพึงพอใจ ของนักศึกษาต่อครูผู้สอน ในแต่ละด้าน

ตอนที่ 1 ผลการวิเคราะห์ความพึงพอใจของนักศึกษา ปวช.1 สาขางานอิเล็กทรอนิกส์ ที่มีต่อครูผู้สอนในรายวิชาคณิตศาสตร์ช่างอิเล็กทรอนิกส์ ในทั้ง 4 ด้าน ผลการวิเคราะห์พบว่า ในภาพรวมนักศึกษามีความพึงพอใจต่อครูผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์(N=1) ในทั้ง 4 ด้าน อยู่ใน**ระดับพอใจมาก**ทุกด้าน (= 4.57) และนักศึกษามีความพึงพอใจด้านคุณธรรม จริยธรรมที่นักศึกษาได้รับในรายวิชานี้สูงสุด (=4.64) รองลงมาคือผลที่ได้รับจากการเรียนการสอน(=4.53) ด้านการเรียนการสอน (=4.52) และด้านสื่อการเรียนการสอน (=4.57)

ตอนที่ 2 ข้อเสนอแนะเกี่ยวกับครูผู้สอน นักศึกษาได้แสดงความคิดเห็นโดยให้ข้อเสนอ

แนะเกี่ยวกับการจัดการเรียนการสอนและคุณลักษณะของครู ในการสอนในรายวิชาวงจรฟ้ากระแสสลับ วิทยาลัยสารพัดช่างปราจีนบุรี หลายประเด็น ซึ่งสรุปโดยภาพรวม ดังนี้

1. ลักษณะของครูที่นักศึกษาพึงพอใจหรือชอบ ได้แก่

1.1 สอนดี สอนเก่ง สอนสนุก ตั้งใจสอน เสียงดังฟังชัด สอนให้นักศึกษาเข้าใจยกตัวอย่างประกอบได้ดี

1.2 ใจดีมีน้ำใจ ให้ความเป็นกันเองกับนักศึกษา

1.3 สอนให้นำไปใช้ประโยชน์ในชีวิตประจำวันได้

1.4 มีวิธีการสอนที่แปลกใหม่ ทันสมัยให้นักศึกษาเข้าใจง่าย

19

1.5 มีการจัดกิจกรรมในชั้นเรียนให้นักศึกษามีส่วนร่วม

1.6 ใช้สื่อการสอนที่ชัดเจน ทำให้เข้าใจเนื้อหาได้ดี

2. ลักษณะของครูที่นักศึกษาไม่พึงพอใจหรือไม่ชอบ ได้แก่

2.1 สอนไม่เข้าใจ สอนไม่ละเอียด เนื้อหายาก โปรแกรมซ้ำซ้อน

1

2.2 สอนไม่รู้เรื่อง ตำราไม่มีใช้ประกอบการสอน สอนเร็ว ใช้คำศัพท์ยากเกินไป

2.3 สอนไม่น่าสนใจ ไม่ตรงประเด็นของเนื้อหา พูดเบามาก สอนช้า ไม่สนุก

2.4 สอนไม่เข้าใจ สอนตามสไลด์ ไม่อธิบายตัวอย่าง ไม่เฉลยแบบฝึกหัดและไม่ทบทวน

2.5 สอนไม่เป็นไปตามลำดับขั้นตอน และสอนเร็วเกินไป

2.6 สอนโดยไม่มีการยกตัวอย่างให้ชัดเจน ส่วนใหญ่สอนตามหนังสือ

2.7 เอาอารมณ์ของตนเป็นใหญ่ สอนเร็วและสไลด์ประกอบการสอนมากเกินไป

2.8 เสียงดังเกินไป และบางครั้งพูดนอกเรื่องมากไป

2.9 ไม่ชมนักศึกษาเลย แต่ตำหนิว่านักศึกษาสู้นักศึกษาที่อื่นไม่ได้

2.10 งานที่มอบหมายยากเกินไป และมากเกินไป

2.11 ควรปรับปรุงบรรยากาศการสอนให้ดี

2.12 ควรให้มีการประชุมปฏิบัติการและมีการใช้สื่อปฏิบัติจริง

2.13 ควรดูแลนักศึกษาให้ทั่วถึง

2.14 ไม่เปิดโอกาสให้ซักถามและไม่ค่อยฟังความคิดเห็นของนักศึกษา

**อภิปรายผล**

จากการประเมินความพึงพอใจของนักศึกษาระดับชั้น ปวช.1 สาขางานอิเล็กทรอนิกส์ ต่อครู

1

ผู้สอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ ของวิทยาลัยสารพัดช่างปราจีนบุรี ในด้านการเรียนการสอน ด้านสื่อการเรียนการสอน ด้านคุณธรรม จริยธรรม และผลที่ได้รับจากการเรียนการสอนที่นักศึกษาได้รับในการเรียนวิชาคณิตศาสตร์ช่างอิเล็กทรอนิกส์ มีประเด็นที่ขอนำมาอภิปรายผลได้หลายประเด็นดังนี้

**ความพึงพอใจ**

20

จะเห็นได้ว่านักศึกษาส่วนใหญ่ มีความพึงพอใจต่อครูผู้สอนรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ในภาพรวมทั้ง 4 ด้าน อยู่ใน**ระดับพอใจมาก** และยังแสดงว่าวิทยาลัยสารพัดช่างปราจีนบุรีมีครูส่วนใหญ่ที่มีความสามารถในด้านการจัดการเรียนการสอน การใช้สื่อและอุปกรณ์การสอน การวัดและประเมินผลอาจเป็นเพราะวิทยาลัยสารพัดช่างปราจีนบุรีมีการบริหารการจัดการในเรื่องการคัดเลือกและการแต่งตั้งคณะครูในสาขางานต่าง ๆ อย่างรอบคอบและยึดเกณฑ์มาตรฐานการอาชีวศึกษา จำนวนและคุณวุฒิของครูว่า “ต้องมีครูประจำหลักสูตรตลอดระยะเวลาที่จัดการศึกษาตามหลักสูตรนั้น ซึ่งมีคุณวุฒิตรงหรือสัมพันธ์กับสาขาวิชาที่เปิดสอน และต้องเป็นผู้มีคุณวุฒิไม่ต่ำกว่าปริญญาตรีหรือเทียบเท่า หรือเป็นผู้ดำรงตำแหน่งทางวิชาการ และโดยเฉพาะการเชิญผู้ทรงคุณวุฒิมาร่วมเป็นครูพิเศษหรือวิทยากร ก็จะเชิญครูบาหรือปราชญ์ชาวบ้าน

และนอกจากนั้นงานบุคลากรฝ่ายบริหารทรัพยากร วิทยาลัยสารพัดช่างปราจีนบุรีได้จัด ให้มีการประชุมเชิงปฏิบัติการเพื่อพัฒนาบุคลากรและคณะครูทุกคนให้มีความรู้และประสบการณ์ในการจัดการเรียนการสอนและในงานที่เกี่ยวข้องเป็นประจำ โดยมีวิทยากรและผู้ทรงคุณวุฒิมาเป็นวิทยากร ดังต่อไปนี้

การอบรมการแต่งตำรา / การเขียนหนังสือ / การทำสื่อการสอน การจัดทำงานวิจัย การใช้งานทะเบียนออนไลน์ในส่วนของ ครูที่ปรึกษา การจัดทำ Web Site สำหรับคณะครู เทคนิคการสอน การวัดและประเมินผลที่หลากหลาย การสร้างข้อสอบ เทคนิคการให้คำปรึกษา แนะนำแก่นักศึกษาและสำหรับการอบรมและสัมมนากับหน่วยงานภายนอกนั้น วิทยาลัยยังส่งเสริมและสนับสนุนให้คณะครูเข้ารับการอบรมและสัมมนาในสาขาวิชาหรืองานที่เกี่ยวข้องตลอดเวลา

**ข้อเสนอแนะเกี่ยวกับครูผู้สอน**

ในด้านคุณลักษณะของครู นักศึกษาให้ข้อเสนอแนะเกี่ยวกับครูที่นักศึกษาพึงพอใจหรือชอบ และที่นักศึกษาไม่พึงพอใจ ผลการสำรวจความคิดเห็นของนักเรียนต่อวิชาชีพครูและลักษณะของครูที่นิสิตชอบ (ดวงกมล สินเพ็ง 2549 : 19-20) ดังนี้

1. - สอนสนุก ไม่เครียด อารมณ์ดี มั่นคงและเป็นกันเอง
2. - สอนให้นักศึกษาเข้าใจ มีกิจกรรมเสริมทั้งในและนอกห้องเรียน
3. - มีสื่อการสอนที่ทันสมัย แปลกใหม่ จัดบรรยากาศในการเรียนได้ดี
4. - ครูมีความรู้ทันสมัย ทันเหตุการณ์

- ให้ผู้เรียนมีส่วนร่วม

- ครูต้องตรงต่อเวลา ยุติธรรม เปิดโอกาสให้นักศึกษาได้ซักถามแลกเปลี่ยนประสบการณ์ระหว่างผู้เรียนและครู

- สอนให้ลูกศิษย์คิดเอง ศึกษาด้วยตนเอง

21

- ครูใจดี มีเมตตา

- สอนให้นำความรู้ไปใช้ในชีวิตประจำวันได้

- จัดกิจกรรมกลุ่มและดูแลนักศึกษาให้ทั่วถึง

นอกจากนั้นคุณลักษณะของครูที่ดีที่พึงประสงค์ไม่ว่าจะเป็นอดีต ปัจจุบันหรืออนาคตคุณลักษณะที่เป็นอมตะ คือ ลักษณะครูดีครูเก่ง ความหมายของครูที่เป็นคนดี หมายถึง เป็นผู้มี สุขภาพจิต สุขภาพกายดี มีคุณธรรม จริยธรรมศีลธรรม เข้ากับชุมชนได้เป็นอย่างดี สมถะ เรียบง่าย ไม่ยึดติดกับวัตถุ ครูเป็นคนเก่ง หมายถึง ครูพัฒนาตนเองให้มีความรู้เชิงวิชาการและทักษะทางวิชาการอยู่เสมอ มีทักษะในการสอน รู้จักประยุกต์และบูรณาการมีคุณสมบัติเชิงวิชาการ มีคุณวุฒิการศึกษาสูง สามารถพูดภาษาอังกฤษและใช้คอมพิวเตอร์มีทักษะเชื่อมโยง หมายถึง การใช้ภาษาเพื่อการสื่อสาร ทักษะการเรียนรู้การทำงานเป็นทีม

ในส่วนของการจัดการการเรียนการสอนนั้นครูควรจะมีการเตรียมการสอนล้วงหน้า ควรมีเทคนิคการสอนที่หลากหลาย ไม่ให้น่าเบื่อ ควรมีจิตวิทยาในการสอนและมีการวัดและประเมินผลที่หลากหลาย มีคะแนนเก็บเป็นช่วง ๆ ไม่เน้นการสอนมากเกินไป มีการตรวจการบ้านและแบบฝึกหัดเป็นรายบุคคลและให้ผลย้อนหลัง (fedbacln) กลับนักศึกษา เป็นต้น

**ข้อเสนอแนะ**

ข้อเสนอแนะของการวิจัยในครั้งนี้ ซึ่งจะนำไปใช้ประโยชน์ มีดังนี้

1. เป็นแนวทางให้ครูที่ทำการสอนในรายวิชาคณิตศาสตร์ช่างอิเล็กทรอนิกส์ สาขางานอิเล็กทรอนิกส์ นำไปพัฒนางานด้านการเรียนการสอน ด้านสื่อการเรียนการสอน ด้านคุณธรรม จริยธรรมที่นักศึกษาได้รับในการเรียนวิชานี้ที่มีระดับความพึงพอใจต่ำกว่าระดับดี

2. จากประเด็นข้อเสนอแนะ การนำผลการวิจัยไปใช้เป็นแนวทางในการพัฒนาการจัดการเรียนการสอนของครู การเพิ่มพูนเทคนิคการสอนและคุณลักษณะของครูที่ดีนั้นควรศึกษาในเชิงลึกที่จะนำไปสู่การปฏิบัติ

**เอกสารอ้างอิง**

คู่มือนักศึกษาปีการศึกษา 2554 ฝ่ายประชาสัมพันธ์ วิทยาลัยสารพัดช่างปราจีนบุรี : ม.ป.ท., 2554.

ดวงกมล สินเพ็ง. **สาธิตจุฬาฯ:แหล่งเรียนรู้ครูมืออาชีพ ศูนย์ประสบการณ์วิชาชีพ โรงเรียนสาธิตจุฬาฯ**

**ฝ่ายมัธยม.** กรุงเทพมหานคร: สำนักพิมพ์แห่งจุฬาลงกรณ์มหาวิทยาลัย, 2549.

ทองพูน บุญยิ่ง . **วัฒนธรรมวิชาชีพสำหรับครูยุคใหม่ ในสู่เส้นทางวิชาชีพครู**.กรุงเทพมหานคร: โรงพิมพ์คุรุสภาลาดพร้าว , 2543.

รัชนีกูล ภิญโญภานุวัฒน์ และ ปุณณภา เจริญธรรมวัฒน์. **รายงานการวิจัย เรื่อง การประเมินความพึง**

**พอใจของนักศึกษามหาวิทยาลัยสุโขทัยธรรมาธิราชต่อการให้บริการคำปรึกษาและด้านการรับ**

**ลงทะเบียน** ของสำนักทะเบียนและวัดผล มหาวิทยาลัยสุโขทัยธรรมาธิราช, 2549.

สถาบันอุดมศึกษา. **มาตรฐานการอุดมศึกษาและเกณฑ์มาตรฐานที่เกี่ยวข้อง** ม.ป.ท., 2548.

สำนักงานคณะกรรมการการศึกษาแห่งชาติ “**เกณฑ์มาตรฐานครูแห่งชาติ**” กรุงเทพมหานคร :

สำนักพิมพ์คุรุสภา ลาดพร้าว, 2544.

เอกสารงานพัฒนาบุคคลากร ปี พ.ศ.2550-2554 ฝ่ายทรัพยากรมนุษย์วิทยาลัยสารพัดช่างปราจีนบุรี เอกสารประกอบการสอน รายวิชาความเป็นครูและการบริหารจัดการในห้องเรียน ของหลักสูตร

ประกาศนียบัตรวิชาชีพครู วิทยาลัยสารพัดช่างปราจีนบุรี, 2554.

เอกสารประกอบการสอนวิชา ภาวะผู้นำในต่างประเทศ ระดับปริญญาเอกของมหาวิทยาลัยแคนเตอร์บูรี่

นิวซีแลนด์, 2008.

**ภาคผนวก**

**ภาคผนวก ก**

**แบบสอบถามเพื่อการวิจัย**

**ประวัติย่อผู้ทำวิจัย**

**ประวัติย่อผู้ทำวิจัย**

1

1

ชื่อ ชื่อสกุล นายอนุชา วิจารณ์

วัน เดือน ปีเกิด 11 ธันวาคม 2516

สถานที่เกิด โรงพยาบาลเจ้าพระยาอภัยภูเบศ

สถานที่อยู่ปัจจุบัน 21 หมู่ 3 ตำบสัมพันธ์ อำเภอ ศรีมหาโพธิ

จังหวัดปราจีนบุรี 25000

ตำแหน่งหน้าที่การงาน ครู สาขางานอิเล็กทรอนิกส์

สถานที่ทำงานปัจจุบัน วิทยาลัยสารพัดช่างปราจีนบุรี ตำบลหน้าเมือง อำเภอเมือง

จังหวัดปราจีนบุรี 25000

ประวัติการศึกษา

พ.ศ. 2522 มัธยมศึกษาปีที่ 3 โรงเรียนมัธยมวัดใกม่กรงทอง

อำเภอครีมหาโพธิ จังหวัดปราจีนบุรี

พ.ศ. 2535 ประกาศนียบัตรวิชาชีพ (ปวช.) สาขาวิชาอิเล็กทรอนิกส์

วิทยาลัยเทคนิคปราจีนบุรี จังหวัดปราจีนบุรี

พ.ศ. 2537 ประกาศนียบัตรวิชาชีพชั้นสูง (ปวส.)

สาขาวิชาอิเล็กทรอนิกส์คอมพิวเตอร์

วิทยาลัยเทคนิคปราจีนบุรี จังหวัดปราจีนบุรี

พ.ศ. 2539 ปริญญาตรี ประกาศนียบัตรวิชาชีพชั้นสูง

สาขาวิชาไฟฟ้าสื่อสาร

วิทยาลัยเทคนิคเชียงใหม่ จังหวัดเชียงใหม่